Vermy dié slaggate as jy ŉ tweedehandse motor koopFoto: Pixabay Duisende Suid-Afrikaanse verbruikers trap jaarliks in dieselfde strik wanneer dit by die koop van tweedehandse voertuie kom: Die motor lyk ooglopend soos ŉ winskoop en die geskiedenis van die voertuig blyk in orde te wees, maar dán tref die ongeluk skielik, en dit kos boonop ŉ fortuin om te herstel. Elmarie Twilley, woordvoerder van Virseker, sê dit is belangrik dat kopers oordeelkundig te werk gaan wanneer hulle in die mark vir ŉ tweedehandse voertuig is. Twilley meen daar is talle vangplekke waarvoor verbruikers moet uitkyk en dat potensiële kopers dié proses met gesonde skeptisisme moet benader. “Te veel Suid-Afrikaners wat al tweedehandse voertuie gekoop het, het al dié nagmerrie deurgemaak,” sê sy. “As verbruikers nie versigtig is met die aankoop van tweedehandse voertuie nie, kan hulle ŉ reuseherstelprojek of ŉ ongeluk wat wag om te gebeur koop.” Sy sê verbruikers moet deeglik ingelig wees om sodoende nié “ŉ skedonk te koop nie”. “’n Haastige besluit op die ingewing van die oomblik is amper altyd ŉ duur besluit. Om meer navorsing te doen en met kenners te gesels, sal bydra tot ŉ meer ingeligte besluit en jou boonop ŉ gevoel van rustigheid en selfvertroue gee wanneer jy jou nuwe wiele beproef.” Twillery stel dié wenke voor: